  Майя Бывальцева Удмуртилэн кун филармониысьтыз «Арсенал-бэнд» оркестр Сочиын XXII Тол Олимпи шудонъёслы вить ар тырмонлы сӥзем крезьгуро фестивале пыриське. Со сярысь элькунысь Лулчеберетъя министерстволэн пресс-службаез ивортэ. 19-23 гудырикошконэ котькуд ӝыт Сочиысь Олимпи парысь Медаль площадьысь одӥг сцена вылэ, классикаез но туалазэ огазеяса, академ оркестръёс но эстрадаысь тодмо быдэстӥсьёс потозы. Удмуртиысь оркестр 20-тӥ гудырикошконэ шудоз.  Фестивале пыриськисьёс пӧлын кунлэн пӧртэм улосвылъёсысьтыз симфони но джаз оркестръёс: Россиысь обороная министерстволэн ожгар оркестрез, Татарстанысь La Primavera камерной оркестр, Кострома улосвылысь смифони оркестр, Удмуртиысь «Арсенал-бэнд» но Мордовиысь «Биг-бэнд» джаз оркестр. Программаын – дуннеысь академ крезьгур, классика амалэ выжтэм туала крезьгур, кинофильмъёсысь кырӟанъёс но джаз.  Тодэ вайытом, 19-тӥ куарусёнэ Пыӵал тӥрлык поттӥсьлэн нуналаз Ижкарысь Шор площадьын росси эстрадаысь кизилиослэн концертсы ортчоз.    Тегъёс: Лулчеберет Олимпиада Сочи Удмуртия Филармония фестиваль крезьгур  